CELEX: 32015R1999
Language: et
Date: 2015-11-09 00:00:00
Title: Komisjoni rakendusmäärus (EL) 2015/1999, 9. november 2015, millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal

10.11.2015   
            
            
               ET
            
            
               Euroopa Liidu Teataja
            
            
               L 292/1
            
         KOMISJONI RAKENDUSMÄÄRUS (EL) 2015/1999,
   9. november 2015,
   millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 20. novembri 2009. aasta määrust (EÜ) nr 1224/2009, millega luuakse ühenduse kontrollisüsteem ühise kalanduspoliitika eeskirjade järgimise tagamiseks, muudetakse määrusi (EÜ) nr 847/96, (EÜ) nr 2371/2002, (EÜ) nr 811/2004, (EÜ) nr 768/2005, (EÜ) nr 2115/2005, (EÜ) nr 2166/2005, (EÜ) nr 388/2006, (EÜ) nr 509/2007, (EÜ) nr 676/2007, (EÜ) nr 1098/2007, (EÜ) nr 1300/2008, (EÜ) nr 1342/2008 ning tunnistatakse kehtetuks määrused (EMÜ) nr 2847/93, (EÜ) nr 1627/94 ja (EÜ) nr 1966/2006, (1) eriti selle artikli 105 lõikeid 1 ja 2,
   ning arvestades järgmist:
   
               (1)
            
            
               Komisjoni määruses (EL) nr 165/2011, (2) mida on muudetud rakendusmäärusega (EL) nr 978/2014, (3) on sätestatud, et makrelli (Scomber scombrus) püügikvoote ICESi VIIIc, IX ja X püügipiirkonnas ning CECAFi 34.1.1. püügipiirkonna liidu vetes (edaspidi „makrellipüügikvoodid”), mis Hispaaniale 2014. aastal eraldati, vähendatakse 2010. aasta ülepüügi arvelt 5 989 tonni võrra.
            
         
               (2)
            
            
               Määruses (EL) nr 165/2011 on sätestatud, et lisaks sellele tuleb Hispaaniale 2015. aastaks (ja vajaduse korral järgnevateks aastateks) eraldatud makrellipüügikvooti 2010. aasta ülepüügi arvelt vähendada 9 747 tonni võrra.
            
         
               (3)
            
            
               30. märtsil 2015 teatasid Hispaania ametiasutused komisjonile, et Hispaaniale 2014. aastaks eraldatud makrellipüügikvooti ei kasutatud lõpuni ära, ning paluti, et komisjon võtaks kasutamata kogust arvesse ning vähendaks määrusega (EL) nr 165/2011 ettenähtud mahaarvamisi 2015. aastal.
            
         
               (4)
            
            
               Samal ajal taotles Hispaania vastavalt nõukogu määruse (EÜ) nr 847/96 (4) artikli 4 lõikele 2, et kõnealuse määruse piires peetaks kinni osa talle 2014. aastaks eraldatud makrellipüügikvoodist ja kantaks üle 2015. aastasse.
            
         
               (5)
            
            
               Hispaania kasutamata makrellipüügikvoot 2014. aastal on 5 652,891 tonni. Komisjoni rakendusmäärusega (EL) 2015/1170 (5) on 4 211,038 tonni sellest kasutamata makrellipüügikvoodist juba 2015. aastasse üle kantud. Seega on 2014. aastaks eraldatud makrellipüügikvoodi kasutamata kogusest järel 1 441,853 tonni.
            
         
               (6)
            
            
               Taotlus on jätkuvalt kooskõlas määruse (EL) nr 165/2011 põhjenduses 7 esitatud selgitustega, millega põhjendatakse mahaarvamiste jaotamist viiele või enamale aastale.
            
         
               (7)
            
            
               Komisjoni määrusega (EL) nr 165/2011 (mida on muudetud rakendusmäärusega (EL) nr 978/2014) ette nähtud mahaarvamisi tuleks kõnealuse 1 441,853 tonni suuruse koguse ulatuses ümber paigutada. See kogus tuleks lisada kogusele, mis arvatakse maha 2014. aasta makrellipüügikvoodist, mida suurendatakse seega 5 989 tonnilt 7 430,853 tonnile, ning samaaegselt lahutada kogusest, mis arvestatakse maha 2015. aasta makrellipüügikvoodist, mida vähendatakse seega 9 747 tonnilt 8 305,147 tonnile.
            
         
               (8)
            
            
               Määrust (EL) nr 165/2011 tuleks seetõttu vastavalt muuta,
            
         ON VASTU VÕTNUD KÄESOLEVA MÄÄRUSE:
   Artikkel 1
   Määruse (EL) nr 165/2011 lisa asendatakse käesoleva määruse lisaga.
   Artikkel 2
   Käesolev määrus jõustub kolmandal päeval pärast selle avaldamist Euroopa Liidu Teatajas.
   
      Käesolev määrus on tervikuna siduv ja vahetult kohaldatav kõikides liikmesriikides.
      Brüssel, 9. november 2015
      
         
            Komisjoni nimel
         
         
            president
         
         Jean-Claude JUNCKER
      
   
   
      (1)  ELT L 343, 22.12.2009, lk 1.
   
      (2)  Komisjoni määrus (EL) nr 165/2011, 22. veebruar 2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal (ELT L 48, 23.2.2011, lk 11).
   
      (3)  Komisjoni rakendusmäärus (EL) nr 978/2014, 16. september 2014, millega muudetakse määrust (EL) nr 165/2011, milles sätestatakse mahaarvamised teatavatest Hispaaniale 2011. ja järgmisteks aastateks eraldatud makrellipüügikvootidest ülepüügi tõttu 2010. aastal (ELT L 275, 17.9.2014, lk 1).
   
      (4)  Nõukogu määrus (EÜ) nr 847/96, 6. mai 1996, millega kehtestatakse lubatud kogupüükide (TAC) ja kvootide haldamise täiendavad tingimused ühest aastast teise ülekandmisel (EÜT L 115, 9.5.1996, lk 3).
   
      (5)  Komisjoni rakendusmäärus (EL) 2015/1170, 16. juuli 2015, millega lisatakse 2015. aasta püügikvoodile teatavad 2014. aastal nõukogu määruse (EÜ) nr 847/96 artikli 4 lõike 2 kohaselt peatatud kogused (ELT L 189, 17.7.2015, lk 2).
   
      LISA
      
         
            „LISA
            
                        Varu
                     
                     
                        Esialgne kvoot 2010 (1)
                        
                     
                     
                        Kohandatud kvoot 2010. aastal
                     
                     
                        Tuvastatud püük 2010. aastal
                     
                     
                        Kvoodi ja püügi erinevus (ülepüük)
                     
                     
                        Määruse (EÜ) nr 1224/2009 artikli 105 lõikes 2 osutatud korrutustegur (ülepüük * 2)
                     
                     
                        Mahaarvamine 2011. aastal
                     
                     
                        Mahaarvamine 2012. aastal
                     
                     
                        Mahaarvamine 2013. aastal
                     
                     
                        Mahaarvamine 2014. aastal
                     
                     
                        Mahaarvamine 2015. aastal ja vajaduse korral järgnevatel aastatel
                     
                  
                        MAC/8C3411
                     
                     
                        27 919
                     
                     
                        24 604
                     
                     
                        44 225
                     
                     
                        – 19 621
                        (79,7 % 2010. aasta kvoodist)
                     
                     
                        – 39 242
                     
                     
                        7 744
                     
                     
                        5 500
                     
                     
                        10 262
                     
                     
                        7 430,853
                     
                     
                        8 305,147
                     
                  
      
      
         (1)  Määrus (EL) nr 53/2010.”